CELEX: 62012CN0112
Language: da
Date: 2012-03-01 00:00:00
Title: Sag C-112/12: Anmodning om præjudiciel afgørelse indgivet af Kúria (Ungarn) den 1. marts 2012 — Franklin Templeton Investment Funds Société d’Investissement à Capital Variable mod Nemzeti Adó- és Vámhivatal Kiemelt Ügyek és Adózók Adó Főigazgatósága

2.6.2012   
            
            
               DA
            
            
               Den Europæiske Unions Tidende
            
            
               C 157/2
            
         Anmodning om præjudiciel afgørelse indgivet af Kúria (Ungarn) den 1. marts 2012 — Franklin Templeton Investment Funds Société d’Investissement à Capital Variable mod Nemzeti Adó- és Vámhivatal Kiemelt Ügyek és Adózók Adó Főigazgatósága
   (Sag C-112/12)
   2012/C 157/03
   Processprog: ungarsk
   
      Den forelæggende ret
   
   Kúria
   
      Parter i hovedsagen
   
   
      Sagsøger: Franklin Templeton Investment Funds Société d’Investissement à Capital Variable
   
      Sagsøgt: Nemzeti Adó- és Vámhivatal Kiemelt Ügyek és Adózók Adó Főigazgatósága
   
      Præjudicielle spørgsmål
   
   
               1)
            
            
               Er fritagelsen for udbytteskat, som ungarsk lovgivning indrømmer en udbyttemodtager, som er hjemmehørende i Ungarn, forenelig med de bestemmelser i EU-traktaterne, der regulerer princippet om fri etableringsret (artikel 49 TEUF), ligebehandlingsprincippet (artikel 54 TEUF) og princippet om kapitalens frie bevægelighed (artikel 56 TEUF [sic]), selv om
               
                           a)
                        
                        
                           en ikke-hjemmehørende udbyttemodtager kun er fritaget for udbytteskat, hvis han opfylder bestemte lovkrav, nemlig om at hans andel (i forbindelse med aktier, de nominelle aktier) i kapitalen i et hjemmehørende selskab på tidspunktet for udlodning (tildeling) af udbyttet permanent har været på mindst 20 % i mindst to på hinanden følgende år, under hensyn til at såfremt den permanente andel på 20 % er blevet opretholdt i mindre end to på hinanden følgende år, er det selskab, som udlodder udbyttet, ikke forpligtet til at indeholde udbytteskat, og det udbyttemodtagende selskab eller i tilfælde af ikke-pengemæssige ydelser, det selskab, der udlodder udbyttet, ikke forpligtet til at betale den nævnte skat i forbindelse med indgivelsen af sin skatteangivelse, hvis en anden person eller den, der udlodder udbyttet, har garanteret betaling af skatten
                        
                     
                           b)
                        
                        
                           og det forholder sig således, at en ikke-hjemmehørende udbyttemodtager ikke opfylder kravene i henhold til national lovgivning for at kunne indrømmes skattefritagelse, hvis hans andel (i forbindelse med aktier, de nominelle aktier) i kapitalen i det hjemmehørende selskab på tidspunktet for udlodningen (tildelingen) af udbyttet ikke når op på mindstetærsklen på de lovfastsatte 20 %, eller hvis han ikke har opretholdt den nævnte procent permanent i mindst to på hinanden følgende år, eller hvis den permanente deltagelse på 20 % er blevet opretholdt i mindre end to på hinanden følgende år, såfremt betalingen af skatten ikke er blevet garanteret af tredjemand eller af den, der udlodder udbyttet?
                        
                     
         
               2)
            
            
               Skal spørgsmål 1, punkt b), besvares anderledes, dvs. er svaret påvirket af — og hvis dette er tilfældet i hvilken udstrækning — at
               
                           a)
                        
                        
                           mens en hjemmehørende udbyttemodtager er fritaget for udbytteskat i henhold til ungarsk lovgivning, afhænger en ikke-hjemmehørende udbyttemodtagers skattebyrde af, at Rådets direktiv [90/435/EØF af 23.7.1990 om en fælles beskatningsordning for moder- og datterselskaber fra forskellige medlemsstater] eller overenskomsten [mellem Republikken Ungarn og Storhertugdømmet Luxembourg til undgåelse af dobbeltbeskatning for så vidt angår indkomstskat og formueskat, som blev undertegnet den 15.1.1990 i Budapest], finder anvendelse på ham
                        
                     
                           b)
                        
                        
                           mens en hjemmehørende udbyttemodtager er fritaget for udbytteskat i henhold til ungarsk lovgivning, kan en ikke-hjemmehørende udbyttemodtager, alt efter hvad hans nationale ret bestemmer, enten modregne den nævnte skat i sin nationale beskatning, eller finansiere den endegyldigt?
                        
                     
         
               3)
            
            
               Kan den nationale skatteforvaltning påberåbe sig artikel 65 TEUF, stk. 1, (tidligere artikel 58 EF, stk. 1), og den tidligere artikel 220 EF med henblik på ikke at anvende fællesskabsretten ex officio?